ΠΟΛΙΤΙΚΗ

Πλήθος αντιδράσεων έχουν φέρει αναρτήσεις στα social media που δείχνουν τη νέα επικεφαλής του γραφείου του πρωθυπουργού στη Θεσσαλονίκη, Μαρία Αντωνίου να παραβρίσκεται στις εκδηλώσεις μίσους της Χρυσής Αυγής στο Γράμμο και στο Βίτσι.

Σύμφωνα με τις αναρτήσεις στα social media η πρώην βουλευτής Καστοριάς της ΝΔ εμφανίζεται μαζί με την πρώην κοινοβουλευτική εκπρόσωπο της Χρυσής Αυγής, Δέσποινα Σβερώνη, πριν από τέσσερα χρόνια στις γιορτές μίσους στο Γράμμο και το Βίτσι.

Η νέα επικεφαλής του γραφείου του πρωθυπουργού στη Θεσσαλονίκη Μαρία Αντωνίου πηγαίνει κάθε χρόνο στην συγκεκριμένη εκδήλωση που διοργανώνεται από ακροδεξιές ομάδες στο τέλος κάθε καλοκαιριού στο Βίτσι γιορτάζοντας τη νίκη της «εθνικής παρατάξεως» στον εμφύλιο.

Όπως τονίζεται, παρότι το 2013 οι χρυσαυγίτες είχαν αποδοκιμάσει την κ. Αντωνίου κατά την κατάθεση στεφάνου,δυο χρόνια μετά η κ. Αντωνίου εμφανίστηκε αγκαζέ και χαμογελαστή στις γιορτές μίσους με την τότε κοινοβουλευτική εκπρόσωπο της ΧΑ, Δέσποινα Σβερώνη.